《移居碧泉》
宋代·胡安国

买山固是为深幽，况有名泉例可求。短梦正须依白石，澹情好与结清流。

庭栽疏竹客驯鹤，月满前川寺补楼。十里乡邻渐相识，醉歌田舍即丹邱。

作者简介：（1074—1138）宋建州崇安人，字康侯。胡渊子。哲宗绍圣四年进士。历太学博士、提举湖南、成都学事，以不肯阿附，为蔡京、耿南仲所恶。高宗即位，为给事中、中书舍人，上《时政论》二十一篇，力陈恢复方略。旋以疾求去，不允，除兼侍读，专讲《春秋》。后因反对重用朱胜非去职，提举宫观。卒谥文定。有《春秋传》、《资治通鉴举要补遗》等。